මහාචාර්ය එච්. මන්ක්ටන් බ්‍රිතාන්‍යයේ වාසය කළ කීර්තිමත් පුරාවිද්‍යාඥයකු විය. ඔහුගේ සොයාගැනීම් නිසා බ්‍රිතාන්‍යයේ යටපත්ව තිබූ අතීත සිදුවීම් බොහෝමයක් අනාවරණය විය. බ්‍රිතාන්‍ය රාජකීය පුරාවිද්‍යා සංගමයේ තැන්පත්ව ඇති මහාචාර්ය මන්ක්ටන්ගේ පුරාවිද්‍යාත්මක වාර්තා එක් අතකින් විශ්වාස කිරීමට පවා අසීරුය. දොළොස්වැනි සියවසේ ජීවත් වූ ඩී. රොන්ඩිෆෝට් නම් සාමිවරයා විසින් ඉදිකරන ලද අද්භූත මන්දිරයකට අදාලව වරක් මහාචාර්ය මන්ක්ටන් ගවේෂණ කටයුතු සිදුකළේය. එම අද්භූත මාලිගාව බොහෝ දෙනෙකු හඳුන්වනු ලැබුයේ වධක මන්දිරය නමිනි. රොන්ඩි ෆෝට් සාමිවරයාගේ ප්‍රධානතම කාර්යය වූයේ තමන් දැන සිටි ගුප්ත විද්‍යාවේ සත්‍යය සොයා බැලීමට මිනිසුන් උපයෝගීකර ගැනීමය. ඔහු අවට ගම්වලින් සිය ගණන් ස්ත්‍රී පුරුෂයන් පැහැරගෙන විත් තම මන්දිරයේ සිරකරගෙන තබාගෙන ගුප්ත විද්‍යා කටයුතු සඳහා ඔවුන් උපයෝගී කරගත්තේය. අවට ගම්වාසීහු ඔහුගේ මන්දිරයට පැමිණීමට තරම් එඩිතර සිත් ඇත්තෝ නොවූහ. මහා වනයක් මැද පිහිටි මෙම මන්දිරයට ළඟාවීම මරණය වැළඳ ගැනීමක් බව බොහෝ දෙනා සිතූහ.
ඔහුගේ සොයාගැනීම් නිසා බොහෝමයක් අනාවරණය වූයේ මොනවාද?
බ්‍රිතාන්‍යයේ යටපත්ව තිබූ අතීත සිදුවීම්